Anyo

Un anyo u an (d'o latín annus) Francho Nagore Laín: Vocabulario de la Crónica de San Juan de la Peña (versión aragonesa, s. XIV), Universidat de Zaragoza, 2021, ISBN 978-84-1340-315-1, p.75 ye un periodo temporal de 365 días de durada y representa alto u baixo lo tiempo que tarda a Tierra en fer una vuelta arredol d'o Sol. Con as horas que sobran s'estableix cada cuatre anyos que o mes de febrero tienga un día de mas, y alavez se diz que l'anyo ye un anyo bisiesto.

Un anyo se divide en doce meses, encara que tamién se puet considerar que se divide en cuatre estacions. Os meses por un regular son formatos por 30 u 31 días (menos o mes de febrero, que nomás que en tiene 28 u 29 os anyos bisiestos) y as estacions son formatas alto u baixo por cuatre meses, encara que bellos meses tienen os primers días en una estación y os zagueros en a siguient. Os meses de l'anyo son chinero, febrero, marzo, abril, mayo, chunio, chulio, agosto, setiembre, octubre, noviembre y aviento; as cuatre estacions son primavera, verano, agüerro y hibierno.

En astronomía, lo anyo juliano ye una unidat de tiempo; se define como 365.25 días d'exactament 86 400 segundos (unidat base d'o SI), que suman exactament 31 557 600 segundos en l'anyo astronomico juliano. (se Veiga la tabla 5 y la sección 5.15.)

La parola anyo tamién s'utiliza pa periodos vagament asociaus con o calandario u l'anyo astronomico, pero no identicos a éls, como lo anyo estacional, lo anyo fiscal, lo anyo escolar, entre d'atros. D'o mesmo modo, tamién se fa servir a palabra anyo ta referir-se a o periodo orbital de cualsiquier atro planeta, y mesmo s'aplica tamién a d'atros ciclos orbitals d'atros cuerpos celestes como un anyo marciano y un anyo venusiano son eixemplos d'o tiempo que tarda una planeta en transitar una orbita completa.

 Ditos y mazadas 
Anyo de pilas secas, as bolsas vacías, as tripas lasas y t’o fuego as ruecas. ParemioRom (Paremiología romance: refranes meteorológicos y territorio) d'a Universidat de Barcelona
«Vale mas plegar a tiempo que madrugar un anyo» Chusé Antón Santamaría Loriente: Chiqueta comparanza de paremias oczitanas, franzesas e aragonesas, Fuellas 228-229, Consello d'a Fabla Aragonesa, 2015, ISSN 1132-8453, pp. 17-19.

 Veyer tamién 
 Anyada.

 Referencias 

 Vinclos externos 

*